
אהל המת. דבר המאהיל על המת, או שהמת מאהיל עליו. 

המת משמש בין להבאת הטומאה, על אחרים ועל עצמו, ובין לחציצה בפני הטומאה. 
א. הבאת הטומאה. טומאת האהל האמורה בכל מקום היא שתטמא את האדם או הכלים באחת משלש דרכים אלו: שהאהיל המת על האדם או על הכלי, או שהיה המת עם האדם או הכלי תחת אהל אחד, או שהאהילו האדם או הכלי, אפילו מחט, על המת[footnoteRef:1]1. האהלת המת על אדם או כלי למדנו מהפסוק: יטמא שבעת ימים[footnoteRef:2]2, לרבות שהאהיל עליו המת[footnoteRef:3]3. הטומאה והדברים המיטמאים שנמצאים באהל אחד למדנו מהפסוק: כל הבא אל האהל וכל אשר באהל יטמא שבעת ימים[footnoteRef:4]4, והוא עיקר אהל האמור בתורה[footnoteRef:5]5. אחד הבא כולו לאהל המת ואחד הבא מקצתו, אפילו הכניס ידו או ראשי אצבעותיו או חוטמו לאהל המת, הרי זה נטמא כולו[footnoteRef:6]6, שנאמר: כל הבא אל האהל, זה הבא מקצתו, וכל אשר באהל, זה הבא כולו[footnoteRef:7]7, ועוד שאהל המת כמלא טומאה הוא ומיד שהושיט ידו בפנים כאילו נגע במת[footnoteRef:8]8. האהלת דבר על המת למדנו מהפסוק: על פני השדה[footnoteRef:9]9, זה המאהיל על פני המת[footnoteRef:10]10, שהרי לא נאמר אשר יגע במת בשדה[footnoteRef:11]11, וכל המטלטלים שהאהילו על המת טמאים בכל שהם[footnoteRef:12]12.  [1: 1 . רמב"ם טומאת מת פ"א ה"י ויא.]  [2: 2 . במדבר יט טז.]  [3: 3 . ספרי זוטא שם.]  [4: 4 . במדבר שם יד.]  [5: 5 . רש"י חולין קכה ב.]  [6: 6 . רמב"ם שם הי"א, ע"פ נזיר מג א.]  [7: 7 . ספרי חוקת שם. ועי' פהמ"ש להרמב"ם אהלות פי"ב מ"ח.]  [8: 8 . תוס' נזיר מג א, ד"ה בבית, ועי"ש ברש"י ד"ה בבית.]  [9: 9 . במדבר יט טז.]  [10: 10 . נזיר נג ב.]  [11: 11 . רש"י.]  [12: 12 . אהלות פט"ז מ"א.] 

האהל עצמו שהאהיל על המת, אף על פי שלא נגעה בו טומאה, הרי הוא טמא שבעת ימים, שנאמר: והזה על האהל[footnoteRef:13]13. ודוקא כשהיה האהל בגד או שק או כלי פשתן או עור בהמה וחיה, בין המותרות לאכילה בין האסורות לאכילה, שלמדנו גזירה שוה אהל אהל ממשכן, שנאמר בו: ויפרש את האהל על המשכן[footnoteRef:14]14, שאין נקרא אהל אלא ארוג ועור כמשכן, אבל אם היה האהל נסרים של עץ כגון התקרה והמחצלת וכיוצא בהן, או שהיה של עצם ושל מתכות, הרי זה טהור, ואין צריך לומר שאם היה בנין שהוא טהור, ואין לך יוצא מן העץ שהוא מיטמא טומאת אהלים אלא הפשתן בלבד[footnoteRef:15]15. במה דברים אמורים כשהאהל הוא מחובר לקרקע, שאע"פ שמחובר אינו מקבל טומאה[footnoteRef:16]16, גזירת הכתוב היא באהל של בגד עור ושק, אבל אהל התלוש נטמא אף כשהוא עשוי משאר דברים המקבלים טומאה, והוא ששנינו[footnoteRef:17]17: כל המטלטלין מביאין את הטומאה על עצמן בכל שהן[footnoteRef:18]18. וכיון שחידוש הוא שאהל המת נטמא במחובר כשהוא עור ושק, אינו טמא אלא כשיש לו תורת אהל, שהוא טפח על טפח[footnoteRef:19]19, ולא כמאהיל תלוש שטמא בכל שהוא[footnoteRef:20]20. ויש אומרים שאהל המחובר אינו נטמא אפילו כשעשוי עור ופשתן, שהרי ממשכן למדוהו והמשכן היה מיטלטל, ואהל תלוש הוא שנטמא אם עשוי עור ופשתן, אבל אם עשוי מעץ ושאר דברים, כיון שעשאו אהל גזירת הכתוב הוא שטהור[footnoteRef:21]21.  [13: 13 . במדבר שם יח.]  [14: 14 . שמות מ יט.]  [15: 15 . רמב"ם פ"ה הי"ב, ע"פ שבת כז וכח. ועי' כלים פכ"ז מ"א.]  [16: 16 . ע"ע כלים.]  [17: 17 . אהלות פט"ז מ"א.]  [18: 18 . תוס' שבת כז ב, ועי"ש יז א ד"ה ועל; ראב"ד פ"ה הי"ב. ועי' רמב"ם פ"א ה"י.]  [19: 19 . עי' להלן: שיעור האהל.]  [20: 20 . רע"ב כלים פכ"ז מ"א, עי"ש בהגר"א וסד"ט דף רמ ב.]  [21: 21 . רשב"א שבת כז ב בשם הצרפתים. ועי' סד"ט כלים פכ"ז מ"א מש"כ בדעת הרא"ש.] 

הצד הפנימי והצד החיצון של האהל שנטמא נחשבים כשני כלים. הצד הפנימי, זה שכלפי הטומאה, דינו ככלי הנוגע במת, שהוא אבי-אבות- הטומאה*, וצד החיצון ככלי שנגע בכלי שנגע במת, ואינו אלא אב-הטומאה*, ולכן הנוגע בצד החיצון, בין אדם בין כלים, אינו טמא אלא טמאת-ערב*. ודוקא כשהוציאו המת מתוכו, אבל כל זמן שהוא בתוכו גם הנוגע בחיצון טמא טמאת-שבעה*, כנוגע במת, שהאהל נחשב כמת עצמו כשהמת בתוכו[footnoteRef:22]22.  [22: 22 . אהלות פ"ז מ"ב ור"ש ורא"ש שם. ועי"ש במהר"ם מר"ב של"מ כן.] 

ב. חציצת אהל. כשם שהאהל מביא את הטומאה על מה שבתוכו, כך הוא מפסיק וחוצץ בפני הטומאה, שלא יטמא כל שחוצה לו. וכן, להיפך, אם הטומאה על גבי האהל, האהל חוצץ שלא תיכנס לתוכו[footnoteRef:23]23. ולא מן הפסוק למדנו, אלא סברא היא, שאינו מטמא אלא מה שבתוך האהל ולא מה שאינו בתוכו[footnoteRef:24]24. ויש שכתב שלמדנו הדבר מפסוק: כל הבא אל האהל, שדרשו: דרך פתחו הוא מטמא ואינו מטמא כל צדדיו כשהוא פתוח[footnoteRef:25]25, ובכלל כל צדדיו שאינו מטמא הוא גם למעלה מן האהל או למטה ממנו[footnoteRef:26]26.  [23: 23 . רמב"ם טו"מ פי"ב ה"א.]  [24: 24 . פני יהושע סוכה כא.]  [25: 25 . ספרי חוקת שם.]  [26: 26 . סדרי טהרות אהלות פ"ו דף צח ב.] 

ג. אהל בתוך אהל. האהל שבתוך אהל המת מציל על הכלים הנמצאים בו שלא יטמאו[footnoteRef:27]27, קל וחומר מכלי המוקף צמיד-פתיל* שמציל באהל המת[footnoteRef:28]28. מה בין אהלים לכלים, שהכלים אינם מצילים אלא בצמיד פתיל, ואהלים מצילים בכיסוי בלבד[footnoteRef:29]29. אבל אין האהל מונע את הטומאה, כשהיא בתוכו, שלא תצא ותטמא אחרים, ואם היה כזית מן המת באהל שבתוך אהל, כל הכלים שבאהל החיצון טמאים[footnoteRef:30]30.  [27: 27 . רמב"ם טו"מ פ"כ ה"א.]  [28: 28 . שם פכ"א ה"א.]  [29: 29 . ספרי חוקת שם; רמב"ם שם.]  [30: 30 . רמב"ם פ"כ שם, ע"פ תוספתא כלים ב"ק פ"ו. ועי' ביאורים בשיטת הרמב"ם בסדרי טהרות דף פה ופז, ובחי' רבינו חיים הלוי פ"כ שם.] 

חלק את הבית במחיצה - המפסקת בין קרקעיתו לתקרתו - כלפי הארץ, והיתה הטומאה למעלה מן המחיצה, כלים שבין המחיצה לארץ טהורים, שהאהל מציל. היתה הטומאה בין המחיצה לארץ, כלים שלמעלה מן המחיצה טמאים[footnoteRef:31]31. ויש חולקים על הכלל שאין האהלים מונעים את הטומאה, ואין הבית טמא לדבריהם אלא כשהאהל הפנימי שהטומאה בתוכו הוא מקבל טומאה ואינו חוצץ[footnoteRef:32]32, או כשאין לו פתח לעצמו לחוץ ומוכרחים להוציאה דרך החיצון ואז מה שבבית טמא משום סוף-טומאה-לצאת*[footnoteRef:33]33.  [31: 31 . שם ה"ו, ע"פ אהלות פט"ו מ"ה.]  [32: 32 . עי' להלן.]  [33: 33 . ראב"ד שם ה"א וה"ו, ועי' ר"ש כלים פ"ח מ"ה ואהלות פ"ג מ"ז ופט"ו מ"ה.] 

ד. שיעור האהל. אינו נקרא אהל להביא את הטומאה ולחצוץ בפניה אלא כשיש בו טפח על טפח מרובע על רום טפח[footnoteRef:34]34, כגון דף שהוא רחב טפח על טפח וגבוה מן הארץ טפח שהאהיל[footnoteRef:35]35. יש אומרים שצריך להיות חלל טפח פנוי מלבד מקום הטומאה[footnoteRef:36]36. שיעור זה הוא דבר תורה[footnoteRef:37]37, וחכמים גזרו שכל המטלטלים שאין בעוביים טפח ויש בהיקפם טפח, כעובי המרדע, מביאים טומאה על האדם הנושאם כשמאהיל צדם אחד על המת, גזירה היקפם טפח משום רחבם טפח, לפי שהנושאם על כל פנים טמא טומאת ערב, אפילו כשלבוש הרבה בגדים[footnoteRef:38]38, והרואה יחשוב שמשום אהל טמאוהו לפי שיש בהיקפו טפח, ויטעה לומר שאין מיטמאים באהל אלא טומאת ערב. אבל שאר אדם, שאינו נושאם, וכלים, אינם מיטמאים בפחות מטפח על טפח[footnoteRef:39]39.  [34: 34 . אהלות פ"ג מ"ז; ברכות יט ב; רמב"ם טומאת מת פי"ב ה"א.]  [35: 35 . ר"ש אהלות שם.]  [36: 36 . הראב"ד בהשגות שם. בדעת הרמב"ם עי"ש בכ"מ ובמרכה"מ שנחלקו.]  [37: 37 . ברכות שם; רמב"ם שם. וברש"י ברכות: הלכה למשה מסיני.]  [38: 38 . ע"ע טמאה בחבורין.]  [39: 39 . אהלות פט"ז מ"א; שבת יז א; רמב"ם שם ה"ה.] 

דבר עגול, אם יש בהיקפו שלשה טפחים מביא את הטומאה וחוצץ, שכל שיש בהיקפו שלשה טפחים יש ברחבו טפח[footnoteRef:40]40. שני דברים מצטרפים יחד לרוחב טפח[footnoteRef:41]41. נופות של אילן המיסך על הארץ, אף על פי שיש מהם למעלה ויש מהם למטה, רואים אותם כאילו הם שוים זה בצד זה ומצטרפים לרוחב טפח[footnoteRef:42]42, ודוקא כשנוגעים זה בזה[footnoteRef:43]43.  [40: 40 . אהלות פי"ב מ"ו; רמב"ם שם ה"ז.]  [41: 41 . ר"ש אהלות פ"ח מ"ב.]  [42: 42 . ר"ש שם, ע"פ התוספתא.]  [43: 43 . ר"ש שם.] 

אפילו כשאין בכל אורך האהל רוחב טפח, כגון קורה הנתונה מכותל לכותל ואין כולה שוה וקצתה פחות מטפח, מביא את הטומאה תחת כולו[footnoteRef:44]44. והוא שהאהל מגוש אחד, אבל אם שני גושים מתחברים בנגיעה, כגון טבלאות של עץ שנוגעות זו בזו בקרנותיהן, אינם אהל להביא את הטומאה שתחת האחד לכלים שתחת השני אלא אם כן נוגעים זה בזה במשך פותח טפח[footnoteRef:45]45. ויש אומרים שאף בגוש אחד אינו אהל אלא אם כן כל אורך הדבר המאהיל הוא פותח טפח[footnoteRef:46]46.  [44: 44 . רמב"ם פי"ב ה"ז, ועי"ש בכ"מ.]  [45: 45 . אהלות פט"ו מ"ב; רמב"ם פי"ז ה"ה. ועי' סד"ט פי"א דף קנה.]  [46: 46 . רא"ש פט"ו מ"ו, ועי"ש במשנה אחרונה.] 

ה. שיפועי אהלים. שיפועי אהלים כאהלים, כגון אהל שיש בו טפח על טפח שהוא שופע ויורד וכלה עד כאצבע, וטומאה באהל, כלים שתחת השיפוע טמאים, טומאה תחת השיפוע, כלים שבאהל טמאים[footnoteRef:47]47. נסר שראשו אחד נתון על האבן וראשו אחד יורד לארץ, אם באויר שתחתיו העשוי בשיפוע אפשר לרבע טפח על טפח על רום טפח, נידון כשיפועי אהלים[footnoteRef:48]48. וכן דבר עגול השוכב על הארץ תחת אויר השמים, ומאמצע העיגול הוא מתחיל להאהיל על הארץ והולך ומתקצר עד תחתיתו, אם יש בהיקפו כעשרים וארבעה טפחים, שיכול אז לרבע תחת דפנו טפח על טפח ברום טפח[footnoteRef:49]49, מביא את הטומאה תחת דפנו[footnoteRef:50]50, ומקום העמוד הסמוך לארץ, שאין בו רום טפח, נידון כשיפועי אהלים[footnoteRef:51]51.  [47: 47 . אהלות פ"ז מ"ב; רמב"ם פי"ח ה"ז.]  [48: 48 . ר"ש שם, על פי התוספתא.]  [49: 49 . עי' החשבון בר"ש ורמב"ם וראב"ד וכ"מ ותוי"ט, וע"ע הקף: ביחס לרבוע.]  [50: 50 . אהלות פי"ב מ"ז; רמב"ם פי"ב ה"ח.]  [51: 51 . ר"ש ע"פ התוספתא.] 

ו. התפשטות האהל. האהל מביא את הטומאה אף על מה שבקרקעיתו, שנאמר: וכל אשר באהל, לעשות קרקעית של בית עד התהום כמוהו[footnoteRef:52]52. כיצד, הטומאה בבית וכלים טמונים בקרקעיתו, הכלים טמאים, אם אין בחלל הקרקע טפח על טפח[footnoteRef:53]53, וכן אם חלק את הבית במחיצה כלפי הארץ והיתה טומאה בבית, אם אין בין המחיצה להארץ גובה טפח הרי הכלים הנמצאים שם כטמונים בקרקע הבית וטמאים[footnoteRef:54]54. היתה הטומאה בקרקע הבית, בחלל שאין בו טפח על טפח, מטמא כל מה שבבית[footnoteRef:55]55, ויש שכתבו שאף הוא מפני שקרקע הבית כמוהו[footnoteRef:56]56.  [52: 52 . ספרי שם, הובא בפהמ"ש להרמב"ם אהלות פ"ג מ"ז.]  [53: 53 . שאם יש שם טע"ט הרי הוא אוהל אחר. עי' לעיל.]  [54: 54 . רמב"ם פ"כ ה"ו, ע"פ אהלות פ"ג מ"ז ופט"ו מ"ה.]  [55: 55 . אהלות פ"ג מ"ז.]  [56: 56 . הרע"ב שם, עי' סדרי טהרות דף פב וקג. למפרשים אחרים הטעם משום טומאה רצוצה (ע"ע) שבוקעת ועולה.] 

אף כותל הבית, המפסיק בין אויר העולם להבית, מחציו ולפנים נגרר אחר הבית ונחשב כמוהו, אם אין בחלל טפח על טפח, ואם יש טומאה בכותל טמא מה שבבית[footnoteRef:57]57, טומאה בבית טמא מה שבכותל, ואפילו כשיש מחיצה בין הכותל להבית, שהכלים שבין המחיצה לכותל טהורים אף על פי שקרובים יותר לבית, מכל מקום הכלים שבתוך הכותל טמאים, שהכותל כבית והמחיצה רשות לעצמה[footnoteRef:58]58. היה החלל שבין הכותל למחיצה טפח, ויש אומרים ארבעה טפחים[footnoteRef:59]59, בטל הכותל ואינו נחשב כבית[footnoteRef:60]60. יש אומרים דוקא כשיש סדק בכותל פתוח לבית מתפשטת הטומאה שבכותל מחציו ולפנים לבית[footnoteRef:61]61. מחציו ולחוץ של הכותל אינו כהבית[footnoteRef:62]62. יש אומרים שדוקא כשאין גג הבית מורכב על גבי הכותל, אבל אם היה מורכב עליו, אפילו מחציו ולחוץ כבית[footnoteRef:63]63. ר' יהודה סובר לעולם אף מחציו ולחוץ כבית[footnoteRef:64]64. מחצה על מחצה וטומאה באמצעיתו, הבית טמא[footnoteRef:65]65. ונחלקו תנאים: לחכמים נחשב בודאי כבית[footnoteRef:66]66, ולר' מאיר יש להחמיר בתורת ספק[footnoteRef:67]67. הלכה כחכמים[footnoteRef:68]68.  [57: 57 . אהלות פ"ו מ"ג; רמב"ם פכ"ד ה"ה.]  [58: 58 . ר"ש פט"ו מ"ה, מתוספתא שם, ועי' מהר"ם מר"ב בתוי"ט פ"ד מ"א. ועי' מרכה"מ פכ"ד ה"ב פי' אחר בתוספתא.]  [59: 59 . מחלוקת תנאים בתוספתא אהלות פט"ו.]  [60: 60 . שם.]  [61: 61 . תוי"ט פ"ו מ"ג לפי הר"ש והרע"ב, ועי"ש ובמשנה אחרונה שם ובפ"ז מ"א בדעת הרמב"ם.]  [62: 62 . פ"ו מ"ג; רמב"ם שם.]  [63: 63 . רמב"ם שם לפי הכ"מ, ועי' תוי"ט שם.]  [64: 64 . משנה שם.]  [65: 65 . שם.]  [66: 66 . שם.]  [67: 67 . שם.]  [68: 68 . רמב"ם שם.] 

וכן מעזיבה - טיח של טיט על גבי התקרה[footnoteRef:69]69 - של הבית, ועליה אויר, וטומאה בתוכה, ואין במקומה חלל טפח על טפח, מחציה ולמטה נידון כבית ומה שבבית טמא, מחציה ולמעלה הבית טהור, מחצה על מחצה הבית טמא[footnoteRef:70]70. ויש אומרים שבמחצה על מחצה כל מה שבחלל הבית שלא כנגד הטומאה טהור, ולקולא חושבים מקום הטומאה כמשתייך לחוץ ולא לבית[footnoteRef:71]71.  [69: 69 . רש"י ב"מ קטז ב. ועי' ערוך ע' מעזב.]  [70: 70 . תוספתא אהלות פ"ז; רמב"ם שם ה"ד, ועי"ש בכ"מ ובתוי"ט פ"ו מ"ד ומשנה אחרונה שם.]  [71: 71 . ראב"ד שם, לפי מרכה"מ.] 

כותל שבין שני בתים, בין שהטומאה באחד מהבתים ובין שהטומאה בתוך הכותל, נידון הכותל חציו לבית זה וחציו להאחר, והוא הדין במעזיבה שבין בית לעלייה. ר' יהודה סובר כל המעזיבה לעלייה[footnoteRef:72]72. הלכה כחכמים[footnoteRef:73]73.  [72: 72 . אהלות פ"ו מ"ד.]  [73: 73 . רמב"ם שם.] 

האסקופה שכנגד השקוף ולפנים - שהאסקופה רחבה, ושקוף הוא שהדלת נוקפת ושוקפת בו כשסוגרים אותה[footnoteRef:74]74 - כלפנים, ואם טומאה דבוקה עליה, טמא מה שבבית. כנגד השקוף ולחוץ, נחלקו תנאים: לר' מאיר ור' אליעזר דינה כלפנים, ולר' יוסי ור' יהושע דינה כלחוץ[footnoteRef:75]75. הלכה כלחוץ[footnoteRef:76]76. ודוקא כשאין טפח בין השקוף ולחוץ, שאם יש שם טפח הרי הוא אהל בפני עצמו ומביא את הטומאה לפנים, כשני אהלים הפתוחים זה לזה[footnoteRef:77]77. היתה הטומאה תחת האסקופה נידון מחצה למחצה, כמו בכותל[footnoteRef:78]78. ר' שמעון סובר שטומאה תחת האסקופה הבית טהור[footnoteRef:79]79. יש אומרים שהמדובר הוא כשהאסקופה יוצאת לרשות הרבים ואין השקוף עליה, שאם השקוף כנגד הטומאה מביא את הטומאה לבית אפילו מחציה ולחוץ[footnoteRef:80]80. היתה הטומאה מודבקת בשקוף מתחתיו, אפילו מהשקוף ולחוץ כלפנים, ור' יוסי מטהר[footnoteRef:81]81. הלכה שמטמא מה שבבית[footnoteRef:82]82.  [74: 74 . רש"י חולין קכו א.]  [75: 75 . אהלות פי"א מ"ז ופי"ב מ"ח, עי"ש בר"ש.]  [76: 76 . רמב"ם פכ"ה ה"ו וה"ז.]  [77: 77 . תוס' חולין קכו א, ועי"ש במהר"ם.]  [78: 78 . אהלות פי"ב מ"ח, ועי"ש בר"ש.]  [79: 79 . תוספתא אהלות פי"ג.]  [80: 80 . הרא"ש שם. ועי' בסדרי טהרות בדעת הר"ש והרמב"ם.]  [81: 81 . משנה שם ור"ש.]  [82: 82 . רמב"ם שם, ועי' בסדרי טהרות בדעתו.] 

זיז הבולט מן הכותל למעלה מן הפתח ופניו - הצד שפסלו במעצד והשווהו ברהיטני[footnoteRef:83]83 - למטה, מצטרף אהלו עם הפתח ומביא את הטומאה שנמצאת תחתיו אל הבית, אפילו שאין בבליטתו טפח שיקרא אהל לעצמו[footnoteRef:84]84, והוא שלא יהיה גבוה יותר משנים עשר טפחים[footnoteRef:85]85 מן הפתח[footnoteRef:86]86, ויש אומרים מן הארץ[footnoteRef:87]87. והבאה זו מדבריהם, כיון שאין בו טפח[footnoteRef:88]88.  [83: 83 . ר"ש, ועי' ברא"ש.]  [84: 84 . פי"ד מ"א ור"ש.]  [85: 85 . שם.]  [86: 86 . ר"ש ורא"ש.]  [87: 87 . רמב"ם פי"ז ה"א, ועי"ש בראב"ד.]  [88: 88 . רמב"ם שם, אבל בפהמ"ש כתב ששיעורים אלו הם הלכה למשה מסיני, ועי' רש"ש ומשנה אחרונה וסד"ט.] 

ז. עשייתו וכחו של האהל. אהל שנעשה מאליו, שלא בידי אדם, כגון חור שחררוהו מים או שרצים וכיוצא בזה, נחלקו תנאים: חכמים סוברים שהוא אהל להביא את הטומאה ולחצוץ בפניה, ור' יהודה סובר שאינו אהל[footnoteRef:89]89 אלא אם כן היה בו חלל כמלא אגרוף*[footnoteRef:90]90. הלכה כחכמים[footnoteRef:91]91.  [89: 89 . אהלות פ"ג מ"ז.]  [90: 90 . סוכה כא א.]  [91: 91 . רמב"ם פי"ג ה"א.] 

דברים הבולטים מן האילנות והכותל, כגון הסככות, והם ענפי האילנות, והפרעות, הן אבנים היוצאות מן הגדר, אם יכולים לקבל מעזיבה רכה לר' מאיר או מעזיבה בינונית לחכמים מביאים וחוצצים[footnoteRef:92]92 מן התורה, ואם לאו הרי הם מביאים מדבריהם ואינם חוצצים, לפי שהאהל צריך להיות חזק ובריא, אבל אהל רעוע אינו אהל אלא מדבריהם להביא ולא לחצוץ[footnoteRef:93]93. ויש אומרים שקבלת המעזיבה אינה לשם חוזק האהל, ואם אין הפסק אויר בין הענפים ובין האבנים, אפילו שהם רעועים הם אהל גמור מן התורה להביא ולחצוץ, אלא שכשיש הפסק אויר פחות מטפח ביניהם, ובכל אחד מהם אין פותח טפח, שמן התורה כולו אהל אחד לחצוץ ולא להביא, גזרו חכמים שכשיכולים לקבל מעזיבה ברוחב ולא תיפול באויר שביניהם מצטרפים ומביאים טומאה וכשאינם יכולים לקבל מעזיבה העמידו על דין תורה שחוצצים ואינם מביאים, וקבלת המעזיבה הוא שיעור להפסק האויר שביניהם[footnoteRef:94]94. ולא גזרו שיצטרפו כשאין בכל אחד מהם טפח אלא בסככות ופרעות בלבד ולא בשאר דברים[footnoteRef:95]95.  [92: 92 . אהלות פ"ח מ"ב.]  [93: 93 . רמב"ם פי"ג ה"ב. ועי' בסד"ט שדוקא באוהל שלא נעשה לדור תחתיו צ"ל חזק ובריא.]  [94: 94 . ר"ש ורא"ש שם; ראב"ד בהשגות פי"ג ה"ב, ועי"ש שנראה דעתו שמה"ת בהפסק אויר לא מביא ולא חוצץ; אליהו רבה שם.]  [95: 95 . הר"ש שם. ועי' רמב"ן נדה נז א שסככות ופרעות לפי שיוצאים מאילן אחד ומכותל אחד יש לגזור יותר. ועי' רש"י ותוס' נדה שם ונזיר נד ב. וע"ע סככות ופרעות.] 

אהל שאינו מתקיים אינו אהל, ולכן כיפת הברד והשלג והכפור והגליד והמלח אינם מביאים ולא חוצצים, לפי שנמסים ואינם מתקיימים, וכן הזרעים והירקות המחוברים לקרקע[footnoteRef:96]96, שאינם מתקיימים בימות החמה ובימות הגשמים[footnoteRef:97]97, אבל הזרעים והירקות שמתקיימים בימות החמה ובימות הגשמים מביאים וחוצצים והרי הם כאילנות[footnoteRef:98]98. ויש אומרים הטעם שזרעים וירקות המחוברים אינם אהל לפי שהרוח מנפנפם ואינם עומדים על מקום אחד, אבל אלה שאין הרוח מנפנפם מביאים וחוצצים[footnoteRef:99]99. הדולג ממקום למקום והקופץ ממקום למקום[footnoteRef:100]100 ועוף הפורח וטלית המנפנפת באויר וספינה ששטה על פני המים, אינם מביאים ולא חוצצים[footnoteRef:101]101, שאינם אהל המתקיים[footnoteRef:102]102. עוף ששכן במקום אחד מביא וחוצץ[footnoteRef:103]103, והוא שקשור למקום ששכן[footnoteRef:104]104, ויש אומרים אפילו כשאינו קשור[footnoteRef:105]105. עדר בהמות טמאות או טהורות מביא וחוצץ[footnoteRef:106]106, והוא שכולן דבוקות, שראשה של זו בין רגליה של זו[footnoteRef:107]107. והוא הדין בהמה אחת, ולא אמרו עדר אלא להשמיענו שמביאים אף על פי שאין דיבוקם קיים[footnoteRef:108]108. ויש אומרים דוקא כשעומדות הן אהל, ולא כשמהלכות[footnoteRef:109]109.  [96: 96 . אהלות פ"ח מ"ה.]  [97: 97 . רמב"ם פי"ג ה"ג וה"ה.]  [98: 98 . רמב"ם שם ה"ג, ע"פ מ"א שם: האירוס והקיסום וכו'.]  [99: 99 . תוס' סוכה יג ב בפי' המשנה האירוס והקיסום וכו'.]  [100: 100 . דולג ברגלו אחת וקופץ בשתי רגליו, או דולג בבע"ח וקופץ באדם. עי' רמב"ם ור"ש.]  [101: 101 . אהלות פרק ח משנה ה.]  [102: 102 . רמב"ם שם.]  [103: 103 . אהלות שם משנה א.]  [104: 104 . פירוש המשניות להרמב"ם.]  [105: 105 . ר"ש שם, ואף הרמב"ם בחיבורו לא הזכיר קשור.]  [106: 106 . שם מ"א.]  [107: 107 . רמב"ם ור"ש, על פי התוספתא.]  [108: 108 . הרא"ש שם.]  [109: 109 . הרע"ב שם, ועי"ש בר"ש ובמשנה אחרונה. וע"ע אהל זרוק: אה"ז של בע"ח.] 

ח. אהל של אדם וכלים. אדם וכלים, ואפילו כלים שאינם מקבלים טומאה, כגון כלי גללים, כלי אבנים וכלי אדמה, נעשים אהלים לטמא אבל לא לטהר, שמביאים את הטומאה ולא חוצצים. ואפילו אהל הנסמך ועומד על ידי אדם או כלים, האהל מביא ואינו חוצץ. כיצד, נדבך - לוח או אבן גדולה ורחבה[footnoteRef:110]110 - שהיה מונח על גבי ארבעה בני אדם או על גבי ארבעה כלים, והיו תחת האהל טומאה וכלים, הכלים טמאים, היו כלים על גביו וטומאה תחתיו, או להיפך, הכלים טמאים[footnoteRef:111]111, ואפילו אם הכלים היו שלא כנגד הטומאה[footnoteRef:112]112, לפי שכיון שנעשה אהל לטמא הרי הוא כמלא טומאה תחתיו, וכיון שאינו חוצץ הרי כל הכלים שעל גביו הם כנגד הטומאה[footnoteRef:113]113. ומכל מקום יש הבדל בין כלים שכנגד הטומאה לשלא כנגדה, שכנגד הטומאה טמאים, משום כלים המאהילים על המת, ושלא כנגדה טמאים משום כלים שנגעו בכלים שהאהילו על המת[footnoteRef:114]114, ואפילו שלא נגעו ממש בהם, אלא האהילו שלא כנגד הטומאה, נטמאים בתורת כלים שנגעו בכלים המאהילים[footnoteRef:115]115. היה האהל נתון על גבי ארבע אבנים או על גבי בהמה וחיה והיתה טומאה תחתיו או על גביו, חוצץ[footnoteRef:116]116. ר' אליעזר חולק באהל הנסמך על גבי אדם, באופן שהאדם לא נטמא, וסובר שהאהל חוצץ[footnoteRef:117]117, וכן הוא חולק אף באהל הנסמך על גבי כלים[footnoteRef:118]118. ויש אומרים שלא נחלק ר' אליעזר אלא בנתון על גבי אדם, שכיון שיש בו רוח חיים מדמהו לנתון על גבי בהמה, אבל בנתון על גבי כלים מודה שאינו חוצץ[footnoteRef:119]119. תנור* ישן, כגון שהוסק, או נסר שנתון על גבי תנור ישן, הוא ככל הכלים, שמביא ואינו חוצץ. ר' יוחנן בן נורי סובר שחוצץ. תנור חדש, או הנתון על גבי תנור חדש, חוצץ[footnoteRef:120]120, שהתנור קודם שהוסק אינו כלי כלל, הואיל ופתוח מלמעלה ומלמטה[footnoteRef:121]121.  [110: 110 . פהמ"ש להרמב"ם והר"ש פ"ו מ"א.]  [111: 111 . שם פ"ו מ"א; רמב"ם פי"ב ה"א.]  [112: 112 . רמב"ם שם.]  [113: 113 . תוי"ט שם. ועי' ר"ש פט"ו מ"ג בד"ה על גביהן.]  [114: 114 . רמב"ם פי"ז ה"ה.]  [115: 115 . מרכבת המשנה פי"ט ה"א, וסד"ט פט"ו דף קטו.]  [116: 116 . אהלות פ"ו מ"א; רמב"ם טו"מ פי"ב ה"א.]  [117: 117 . משנה שם.]  [118: 118 . תוספתא אהלות פ"ז. ועי' תוס' ב"ב יט סוע"ב, וא"ר אהלות שם.]  [119: 119 . מהר"ם מר"ב, בתוי"ט שם. ועי' משנה אחרונה שם שכך היא משמעות המשנה.]  [120: 120 . פי"ב מ"א.]  [121: 121 . אליהו רבא שם.] 

כלי גללים או אבנים ואדמה, וכן כלי עץ, הבאים במדה, שמחזיקים ארבעים סאה בלח, שהם כוריים ביבש[footnoteRef:122]122, הרי הם כאהלים ואינם ככלים, וחוצצים בפני הטומאה[footnoteRef:123]123, שמחמת גודלם יצאו מתורת כלי ודומים לאהל[footnoteRef:124]124. ויש אומרים שאף הם ככלים לענין חציצת אהל ואינם חוצצים אלא בחור שבין בית לבית[footnoteRef:125]125.  [122: 122 . ע"ע כלים.]  [123: 123 . רמב"ם פי"ב ה"ב ופי"ג ה"ג, ועי"ש בראב"ד ובכ"מ.]  [124: 124 . תוי"ט פ"ו מ"א.]  [125: 125 . ר"ש פ"ט מ"א; רא"ש פ"ח מ"א. ועי' תוספות יום טוב פ"ח שם בשם מהר"ם מר"ב.] 

כלים שנעשים אהל לטמא ולא לטהר אינו אלא מדרבנן, שמן התורה כיון שעומדים להיטלטל ואינם קבועים במקומם, הרי הם כאינם מאהילים לא להביא ולא לחצוץ, וחכמים גזרו עליהם משום אהל קבוע[footnoteRef:126]126, והוא הדין והוא הטעם באדם[footnoteRef:127]127. ויש אומרים שאדם וכלים המקבלים טומאה אינם אהל לחצוץ מן התורה, והכלים הטהורים מביאים וחוצצים מן התורה, וחכמים גזרו שלא ייעשו אהל לחצוץ משום המקבלים טומאה, ואהל הנסמך על ידי אדם וכלים אפילו טמאים אינו נעשה אהל לחצוץ מדרבנן[footnoteRef:128]128.  [126: 126 . מרכה"מ שם; תפא"י פ"ו שם, ע"פ הרמב"ם פי"ט ה"ו.]  [127: 127 . תפא"י שם.]  [128: 128 . סדרי טהרות פ"ו דף צז ב.] 

נכרי, אף שאינו מקבל טומאה, הוא בכלל אדם ונעשה אהל לטמא ולא לטהר[footnoteRef:129]129.  [129: 129 . תפא"י ומשנה אחרונה וסד"ט פ"ו מ"א. ועי' קרית ספר פי"ג שכתב שאדם אינו חוצץ משום שמקבל טומאה, משמע שרק בישראל אמרו כן, ועי' תוס' ב"ב כ א ד"ה ונכרי.] 

כלים המוקפים צמיד פתיל ונתונים על גבי המת, אף על פי שהאוכלים והמשקים שבתוכם טהורים, הכלים שעל גביהם טמאים, שאינם נעשים אהל לטהר[footnoteRef:130]130. יש אומרים שאהל הנסמך על גבי כלי המוקף צמיד פתיל, חוצץ בפני הטומאה, שכיון שאין להכלי פתח ואינו ראוי להשתמש בו כמו שהוא אין לו תורת כלי[footnoteRef:131]131.  [130: 130 . תוספתא פ"י; רמב"ם פי"ז ה"ו, לפי הסד"ט פי"ב דף קסא וקסב.]  [131: 131 . מהר"ם מר"ב, בתוי"ט פי"ב מ"א. ועי' שו"ת נוב"י מהדו"ק חיו"ד סי' צד, ובמשנה אחרונה אהלות שם.] 

יש אומרים שדוקא כשהטומאה גופה תחת הכלים או על גבם אינם נעשים אהלים לטהר, אבל כשהטומאה במקום אחר ונמשכת תחתיהם או על גבם בתורת הבאה על ידי אהל, נעשים אהלים גם לטהר. ולכן כלי שבבית וטומאה בבית, ובין הכלים והתקרה אין טפח, שמצד אהל הבית אין הטומאה נכנסת לשם, הרי כל מה שנמצא בין הכלים לתקרה טהור, אף על פי שבין הכלים לקרקע יש גובה טפח והטומאה התפשטה תחתיהם, שעל טומאת הבאה הכלים נעשים אהלים גם לטהר[footnoteRef:132]132. ויש אומרים שאף בטומאת הבאה אין הכלים נעשים אהלים לטהר, ואם יש טפח למטה טמא גם מה שלמעלה, וכן להיפך[footnoteRef:133]133.  [132: 132 . עי' מהר"ם מר"ב, בתוי"ט פ"ד מ"א ופ"ט מ"א.]  [133: 133 . תוי"ט שם לפי הרע"ב, ועי"ש בר"ש ובראב"ד פי"ח ה"ה ובכ"מ שם.] 

ט. כלים עם דפנות אהלים. הכלים מצילים עם דפנות אהלים[footnoteRef:134]134, היינו שמצטרפים עם דפנות אהלים להיחשב גם הם אהל לחצוץ בפני הטומאה. כיצד, המת בבית וכלים בבור שיש לו למעלה מחיצות סביבותיו, וכלי טהור נתון על מחיצות הבור ומכסהו, מציל הכלי על כל מה שבבור, והוא שיהיה טפח בדופן הבור או בדופן הכלי. היה לכלי דופן חצי טפח ולדופן הבור חצי טפח והדביקם זה לזה, אינם מצטרפים[footnoteRef:135]135. היה לכלי דופן טפח וכפה פיו על הארץ, או שפי הכלי דבוק בדופני הבית, מציל על כל מה שבתוכו משום אהל[footnoteRef:136]136. ויש חולקים וסוברים שאין כלי מציל עם דפנות אהלים אלא כשכפאו על חללו של אהל שיש לו דפנות כבור, שדפנו של אהל נעשה דפנו של כלי, אבל כפאו על קרקע עולם או על הכותל אינו מציל משום אהל[footnoteRef:137]137. כלי חרס אינו מציל עם דפנות אהלים, שאינו מציל משום אהל אלא בתורת צמיד פתיל[footnoteRef:138]138. כלי שאין לו דופן כלל אינו בכלל כלי, ומציל בלי דפנות אהלים כנסר[footnoteRef:139]139.  [134: 134 . אהלות פ"ה מ"ה.]  [135: 135 . שם מ"ו; רמב"ם פכ"א ה"ג וה"ו.]  [136: 136 . רמב"ם ה"ג.]  [137: 137 . ראב"ד שם בהשגה ב. ועי' סד"ט שם דף צד ב, וחזון איש אהלות סי' א.]  [138: 138 . רמב"ם שם.]  [139: 139 . ראב"ד שם ה"ו, ועי"ש בכ"מ שגם הרמב"ם מודה.] 

וכשם שכלים מצילים עם דפנות אהלים מבפנים, כך מצילים מבחוץ לאהל אם סמכם לאהל. כיצד, כלי הנתון על גבי יתדות סמוך לכותל של בית מבחוץ וטומאה תחתיו, מה שבתוכו ושעל גביו טהור, שמצטרף עם דופן הבית להיות אהל לחצוץ[footnoteRef:140]140. והוא שהיתדות גבוהים טפח, כדין אהל[footnoteRef:141]141. היה הכלי משוך מן הכותל פחות מטפח, נחלקו תנאים: ר' עקיבא סובר שמציל, וחכמים סוברים שאינו מציל[footnoteRef:142]142. יש אומרים שדוקא כשפי הכלי דבוק לדופן הבית הוא שמציל[footnoteRef:143]143. כותל החצר והגינה, כיון שלא נעשה לאהל, אינו מצטרף לכלי להיעשות אהל[footnoteRef:144]144. תקרת הבית נקראת דפנות אהלים, ולכן קדירה הנתונה תחת ארובה שבבית, והיא גבוהה מן הארץ טפח וטומאה תחתיה, כל מה שתחתיה טמא, ומה שבתוכה ועל גבה טהור, שמצלת עם דפנות אהלים[footnoteRef:145]145, שתקרת הבית מסביב לחלל הארובה כאילו יורדת ומתחברת עם השוליים ונעשתה דפנות אהלים לקדירה[footnoteRef:146]146. ודוקא כשהקדירה מכוונת כנגד חלל הארובה, שאילו היתה עולה היתה נוגעת בחודי פי הארובה, אבל אם כשתעלה תהיה נוגעת בתקרה להלאה מפי הארובה, אין כאן דפנות אהלים ואינה מצלת[footnoteRef:147]147. אם הכלי עצמו נטמא אינו מציל עם דפנות אהלים, כגון שהטומאה בתוך הקדירה או על גבה, טמא כל מה שתחתיה, כיון שהקדירה עצמה נטמאה[footnoteRef:148]148.  [140: 140 . פ"ה מ"ז; רמב"ם שם ה"ד.]  [141: 141 . תפא"י ומשנה אחרונה שם.]  [142: 142 . תוספתא אהלות פ"ו. ועי' פי' הרא"ש במשנה.]  [143: 143 . רמב"ם שם ה"ג וה"ד. ועי' משנה אחרונה שם מ"ה.]  [144: 144 . משנה שם; רמב"ם שם.]  [145: 145 . פ"י מ"ו ותוספתא פי"א, ועי"ש בר"ש ורא"ש.]  [146: 146 . אליהו רבא שם. וע"ע גוד אחית כרך ה.]  [147: 147 . שם, ועי' משנה אחרונה.]  [148: 148 . ר"ש ורא"ש שם.] 

י. אהל המקבל טומאה. כל דבר המקבל טומאה אינו חוצץ בפני הטומאה[footnoteRef:149]149, ולפיכך בהמה וחיה שמתו, ואוכלים טמאים או המוכשרים לקבל טומאה[footnoteRef:150]150, וכן כלי עץ המקבלים טומאה, ופשוטי כלי עור ויריעה וסדין ומפץ ומחצלת וכיוצא באלו, אף על פי שהם אהל להביא את הטומאה, אינם חוצצים בפניה[footnoteRef:151]151, והוא שאינם עשויים אהלים[footnoteRef:152]152, אלא מתוחים בלבד ואין להם שיפוע וכתלים[footnoteRef:153]153. אבל אם היה נטוי כאהלים, בשיפוע וכתלים, חוצץ[footnoteRef:154]154, שחידוש הוא באהל, שכל שנעשה אהל גמור שחוצץ אף על פי שהוא עצמו טמא כולו[footnoteRef:155]155, לפי שרואים אותו כאילו נחלק לשנים[footnoteRef:156]156 והצד החיצון חוצץ[footnoteRef:157]157. ויש מפרשים שאינו עשוי כאהלים מובנו שאינו קבוע לקרקע והוא מקבל טומאה, ולכן אינו חוצץ, ועשוי כאהלים הוא שמחובר לקרקע ואינו מקבל טומאה ולכן חוצץ, מלבד אהל של פשתן, שאפילו כשהוא מחובר הוא מקבל טומאת אהלים ואינו חוצץ[footnoteRef:158]158.  [149: 149 . עי' פי"ג מ"ו וב"ב יט ב. ועי' רש"י שבת פד ב, שמוכח מדבריו שהוא מן התורה, ועי' פנ"י ברכות יט ב שלא כ"כ.]  [150: 150 . ע"ע הכשר כרך ט.]  [151: 151 . פ"ח מ"ג; רמב"ם פי"ג ה"ד.]  [152: 152 . משנה שם.]  [153: 153 . רמב"ם שם.]  [154: 154 . רמב"ם שם ה"ג, ע"פ משנה א שם.]  [155: 155 . הר"ש ורא"ש שם.]  [156: 156 . עי' לעיל.]  [157: 157 . רא"ש שם ופ"ז מ"ב, ועי"ש במשנה אחרונה.]  [158: 158 . ראב"ד בהשגות פ"ה הי"ב; תוס' שבת כז ב. ועי' מל"מ פ"ה שם, ומשנה אחרונה פ"ז מ"ב, וסד"ט שם.] 

יא. אהל שנתמעט. כלי או בגד או חתיכת עץ עבה, וטומאה תחת הצד התחתון שאינו גבוה טפח מהארץ, אינם מביאים טומאה לכלים שתחתיהם, אפילו כשהצד העליון גבוה מהארץ טפח, אבל שני כלים או בגדים או לוחות של עץ זה על גבי זה וטומאה תחת התחתון, שאינו גבוה טפח, העליון שגבוה טפח מביא טומאה לכלים שתחתיו וכן לכלים שתחת התחתון[footnoteRef:159]159. היו הלוחות של שיש, הלוח התחתון ממעט משיעור האהל, ואם אין התחתון גבוה טפח אין העליון מביא את הטומאה[footnoteRef:160]159א. יש אומרים הטעם לפי שבגדים וכלים ולוחות עץ אינם מין קרקע ואינם בטלים לה, אבל שיש מין קרקע הוא ובטל לה ולכן ממעט את החלל[footnoteRef:161]160. ויש אומרים החילוק שכשהתחתון הוא דבר המקבל טומאה, ככלים ובגדים וכיוצא בהם, נחשב כמו שאינו ואינו ממעט מחלל האהל, אבל כשאינו דבר המקבל טומאה, כלוחות של שיש, ממעט את החלל[footnoteRef:162]161. זיז היוצא מן הכותל ואינו גבוה טפח, וזיז שלמעלה ממנו גבוה טפח, יש אומרים שהתחתון אינו ממעט מחלל האהל של העליון[footnoteRef:163]162.  [159: 159 . אהלות פט"ו מ"א ומ"ג ותוספתא, ועי"ש בר"ש; רמב"ם טו"מ פי"ז ה"ד.]  [160: 159א . אהלות שם מ"א; רמב"ם שם.]  [161: 160 . רמב"ם שם, ועי"ש בכ"מ.]  [162: 161 . אליהו רבא שם; משנה אחרונה פי"א מ"ג. ועי' השגות הראב"ד שם, ועי' מרכה"מ.]  [163: 162 . ר"ש ורא"ש פי"ד מ"ו. ועי' ברש"ש ותפא"י שהקשו שהלא הזיז אינו מקבל טומאה שמחובר לבית ודומה ללוחות של שיש.] 

חלל גופו של אדם נחלקו תנאים אם חשוב כחלל של אהל: לבית שמאי אינו חלל, ולכן אינו אהל אלא אם כן הצד התחתון של האדם גבוה טפח מן הארץ, ולבית הלל נחשב חלל, אף על פי שבני מעיו לתוכו, ואין הצד התחתון ממעט משיעורו[footnoteRef:164]163. הלכה כבית הלל[footnoteRef:165]164. חלל של בעל חיים אינו חלל, ואין הצד העליון נעשה אהל כשאין התחתון גבוה טפח[footnoteRef:166]165.  [164: 163 . פי"א מ"ג ומפרשים. וע"ע אדם: חללו.]  [165: 164 . רמב"ם פי"ח ה"ב; ראב"ד פי"ז ה"ד.]  [166: 165 . רמב"ם פי"ט ה"ו, ועי"ש בכ"מ.] 

